**Amoebozoa** je grupa heterotrofnih protista ameboidnog izgleda ćelije. Kreću se pseudopodijama, koje su najčešće po strukturi lobopodije. Većina amebozoa su jednoćelijski stanovnici zemljišta i vodenih ekosistema, ali postoje i višećelijski i višejedarni oblici, vidljivi golim okom (npr. „sluzave gljive"). Mitohondrijalne kriste su tubularne, često i granate (*ramicristae*). Ukoliko postoje stadijumi sa bičem, bič je najčešće jedan, i polazi iz jednog kinetida. Postojanje jednog biča je predačka karakteristika.

Ekologija i značaj ameba
------------------------

Amebe su heterotrofni organizmi. Naseljavaju veliki broj staništa, ali se najčešće javljaju kao slobodni zemljišni organizmi. Zemljišne amebe se uglavnom hrane pinocitno ili bakterijama, a amebe većih dimenzija i gljivama, drugim amebama ili protozoama.

Pojedine amebe žive i parazitski. Parazitske na čoveku su:

* dizenterična ameba (lat. *Entamoeba histolytica*) koja izaziva bolest dizenteriju, apsces jetre, pluća ili mozga;
* akantameba (lat. *Acanthamoeba*) koja izaziva zapaljenje rožnjače, keratitis, kod ljudi koje nose kontaktna sočiva;
* balamutija (lat. *Balamuthia mandrillaris*).

Filogenija ameba
----------------

Filogenetski odnosi ameba i ostalih eukariotskih grupa, kao i odnosi unutar same grupe ameba, su nedovoljno poznati. Grupa Amoebozoa na filogenetskom stablu eukariota može zauzimati pozicije:

1. sestrinske grupe životinjama i gljivama (grupi Opisthokonta);
2. sestrinske grupe svim preostalim eukariotima (što bi amebe činilo najprimitivnijim eukariotima);
3. parafiletske grupe pri osnovi eukariota.

Unutar grupe ameba, postoji bar 14 grupa između kojih su filogenetski odnosi slabo izučeni. Zaključci o sličnosti izvode se na osnovu građe pseudopodija, ali morfološka osnova za filogenetske zaključke je bila slaba. Podaci o sličnosti DNK sekvenci se ne podudaraju sa podacima o sličnosti velikih klada ameba na osnovu morfologije. Nekoliko opsežnih studija ukazuje na bazalnu poziciju grupe Tubulinea.

Mnogobrojni protisti ameboidnog načina kretanja, koji su ranije svrstavani među amebe, pripadaju drugim carstvima:

* ameboidni protisti sa pravim filopodijama (izuzev familije Nucleariidae) pripadaju grupi Cercozoa;
* familija Nucleariidae i parazitska klasa Aphelidea spadaju u grupu Choanozoa;
* Heterolobosea spadaju u grupu Excavata.

Sistematika
-----------

Sistemi klasifikacije ameboidnih protista su veoma različiti, i podložni su promenama usled nalaženja novih detalja građe i ekologije, kao i sličnosti DNK molekula. Poslednje klasifikacije ove grupe dali su Kavalije-Smit (2003), Adl sa saradnicima (2005) i Smirnov sa saradnicima (2005).

1. Klasifikaciona shema Kavalije-Smita (2004)
**tip** Amoebozoa Lühe 1913 stat. nov. Corliss 1984 emend. Cavalier-Smith 1998
**podtip** Protamoebae\* Cavalier-Smith 2004
**klasa** Breviatea Cavalier-Smith 2004
**klasa** Lobosea Carpenter 1861 emend.
**klasa** Discosea Cavalier-Smith 2004
**klasa** Variosea Cavalier-Smith 2004
**podtip** Conosa Cavalier-Smith 1998
**infratip** Archamoebae Cavalier-Smith 1983 stat. nov. 1998
**klasa** Archamoebea Cavalier-Smith 1983 stat. nov.
**infratip** Mycetozoa De Bary stat. nov.
**klasa** Stelamoebea\* Cavalier-Smith 2004
**klasa** Myxogastrea Fries 1829 stat. nov. Cavalier-Smith 1993 emend.
\* verovatno parafiletske grupe

2. Kladistička klasifikaciona shema Smirnova i saradnika (2005)
**tip** Amoebozoa (Lühe, 1913) Cavalier-Smith, 1998
**klasa** Tubulinea classis nov.
**red** Tubulinida ord. nov.
**familija** Amoebidae (Ehrenberg, 1838) Page, 1987
**familija** Hartmannellidae (Volkonsky, 1931) Page, 1974
**red** Leptomyxida (Pussard and Pons, 1976) Page, 1987
**familija** Leptomyxidae (Pussard and Pons, 1976) Page, 1987
**familija** Flabellulidae (Bovee, 1970) Page, 1987
**red** Arcellinida (Kent, 1880)
Tubulinea *incertae sedis: Echinamoeba, "Hartmannella" vermiformis*
**klasa** Flabellinea classis nov.
**red** Dactylopodida ord. nov.
**familija** Paramoebidae (Poche, 1913) Page, 1987
**familija** Vexilliferidae Page, 1987
**red** Vannellida ord. nov.
**familija** Vannellidae Bovee, 1979
**klasa** Conosea Cavalier-Smith, 1998 stat nov.
Amoebozoa *incertae sedis*: 
**rodovi** *Dermamoeba, Filamoeba, Gephyramoeba, Mayorella, Phalansterium, Thecamoeba, "Platyamoeba", Cochliopodium, Flamella, Gocevia, Janickia, Malamoeba, Malpighamoeba, Paradermamoeba, Paragocevia, Parvamoeba, Pellita, Pseudothecamoeba, Sappinia, Stygamoeba, Thecochaos, Trichosphaerium*
**familija** Stereomyxidae Grell, 1966
**familija** Corallomyxidae Page, 1987
**red** Acanthopodida Page, 1976
3. Kladistička shema Adla i saradnika (2005)
**Amoebozoa** Lūhe, 1913, emend. Cavalier-Smith, 1998
Tubulinea Smirnov et al. 2005
Tubulinida Smirnov et al. 2005
Leptomyxida Pussard and Pons, 1976, emend. Page, 1987
Testacealobosia De Saedeleer, 1934
Arcellinida Kent, 1880
*Incertae sedis* Testacealobosia: *Trichosphaerium* Möbius, 1889
*Incertae sedis* Tubulinea: *Echinamoeba*
Flabellinea Smirnov et al. 2005
Dactylopodida Smirnov et al. 2005
Vannellida Bovee, 1979
Thecamoebida Schaeffer, 1926, emend. Smirnov and Goodkov, 1993
Cochliopodium Hertwig and Lesser, 1874
*Incertae sedis* Flabellinea: *Flamella, Ovalopodium, Paragocevia, Pellita, Pseudothecamoeba, Thecochaos*; ? *Gibbodiscus*
Stereomyxida Grell, 1966
Acanthamoebidae Sawyer and Griffin, 1975
Entamoebida Cavalier-Smith, 1993
Mastigamoebidae Goldschmidt, 1907
*Pelomyxa* Greef, 1874 [Pelobiontida Page, 1976]
Eumycetozoa Zopf, 1884, emend. Olive, 1975 [Mycetozoa de Bary, 1873]
Protostelia Olive, 1975
Myxogastria Macbride, 1899 [Myxomycetes Link, 1833, emend. Haeckel, 1866]
Dictyostelia Lister, 1909, emend. Olive, 1970
*Incertae sedis* Eumycetozoa: *Copromyxa, Copromyxella, Fonticula*
*Incertae sedis* Amoebozoa: *Filamoeba, Gocevia, Hartmannia, Janickia, Malamoeba, Malpigamoeba, Multicilia, Stygamoeba*; Spongomonadida

Spoljašnje veze
---------------

***Amoebozoa*** na Wikimedijinoj ostavi

* Molecular Phylogeny of Amoeboid Protists — Tree of Amoebozoa Arhivirano 2005-01-02 na Wayback Machine-u
* Tree of Life Eukaryotes Arhivirano 2012-01-29 na Wayback Machine-u
* Joseph Leidy's Amoeba Plates
* Schilde C, Schaap P (2013). „The Amoebozoa" (PDF). *Methods Mol. Biol.* **983**: 1–15. DOI:10.1007/978-1-62703-302-2\_1. PMC 4037983. PMID 23494299.
* „*Amoebozoa*". *NCBI Taxonomy Browser*. 554915.